Mónosbél Községi Önkormányzat Képviselő-testülete

3345 Mónosbél, Kossuth L. u. 3. Tel.:554-087

Iktatószám: 5202-5/2015.

Jegyzőkönyv

Készült: Mónosbél Községi Önkormányzat Képviselő-testületének 2015. június 24. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Napirend

1. Beszámoló a település közbiztonsági helyzetéről
2. Beszámoló a helyi polgárőrség működéséről
3. 2015. évi lakossági ivóvíz és csatornaszolgáltatás ráfordítás csökkentésére benyújtandó támogatás
4. Helyi esélyegyenlőségi program áttekintése
5. Egyéb ügyek, indítványok

|  |  |  |
| --- | --- | --- |
| ***Határozat száma*** | ***Tárgya*** |  ***Határozat határideje*** |
| 36/2015. (VI.24.) | Mónosbél község közrend-közbiztonsági helyzetének megtárgyalása | 2015.06.24. |
| 37/2015. (VI.24.) | Mónosbél község polgárőrség munkájának megtárgyalása | 2015.06.24. |
| 38/2015. (VI.24.) | Lakossági ivóvíz és csatornaszolgáltatás ráfordításának csökkentésére támogatás megtárgyalása | azonnal |
| 39/2015. (VI.24.) | Lakossági közműves ivóvízellátás, szennyvízelvezetés és tisztítás-szolgáltatás igénylés és elbírálás feltételeinek megtárgyalása | 2015.06.26. |
| 40/2015. (VI.24.) | Helyi esélyegyenlőségi program megtárgyalása | 2015.06.30. |
| 41/2015. (VI.24.) | Czinka Béla rendkívüli települési támogatás iránti kérelmének elutasítása | 2015.06.24. |

Mónosbél, 2015. július 2.

 Varga Sándorné Fehér Lászlóné

 polgármester címzetes főjegyző

**Jegyzőkönyv**

Készült: Mónosbél Községi Önkormányzat Képviselő-testületének 2015. június 24. napján 15.00 órakor megtartott üléséről, a Mónosbél, Kossuth L. u. 3. sz. alatti önkormányzati épület tanácskozó termében.

Jelen vannak: Varga Sándorné polgármester

 Antal József alpolgármester

 Hajnákné Koós Zsuzsanna

 Kovács Zoltán

 Surányi Józsefné önkormányzati képviselők

Meghívottak: Petrányi Lajos rendőr őrnagy

 Miklós Gábor rendőr főhadnagy

 Murányi Sándor polgárőrség vezetője

Hivatalból jelen van: Fehér Lászlóné címzetes főjegyző

Jegyzőkönyvvezető: Galuska Tünde

Varga Sándorné polgármester

Köszönti a képviselő-testület tagjait, a meghívottakat és Fehér Lászlóné címzetes főjegyzőt.

A jelenléti ív alapján megállapítja, hogy az 5 fő képviselő-testületi tag közül 5 fő megjelent. A döntéshozatalban résztvevők száma: 5 fő, az ülést határozatképesnek nyilvánítja és megnyitja.

Javaslatot tesz a napirendek megtárgyalására.

NAPIREND

1. Beszámoló a település közbiztonsági helyzetéről
2. Beszámoló a helyi polgárőrség működéséről
3. 2015. évi lakossági ivóvíz és csatornaszolgáltatás ráfordítás csökkentésére benyújtandó támogatás
4. Helyi esélyegyenlőségi program áttekintése
5. Egyéb ügyek, indítványok

Mónosbél Községi Önkormányzat Képviselő-testülete a napirend megtárgyalását 5 igen szavazattal elfogadta.

1. Napirend

**Beszámoló a település közbiztonsági helyzetéről**

Petrányi Lajos rendőr őrnagy

A Mónosbél község közrend-közbiztonsági helyzetéről szóló beszámolót minden képviselő-testületi tag megkapta. Elmondja, hogy a legutóbbi, 2014. évi beszámoló óta eltelt időszak legfontosabb célkitűzése továbbra is a közrend, közbiztonság megszilárdítása, fenntartása, az állampolgárok nyugalmának megőrzése, a bűncselekmények számának csökkentése, ezáltal a lakosság biztonságérzetének javítása volt.

Varga Sándorné polgármester

Elmondja, hogy a bűncselekmények száma valóban csökkent, ezt a bélapátfalvai rendőrőrsnek és a település lakosságának is köszönheti, hiszen az együttműködés, az összefogás példaértékű. Jónak tartja a traffipax kihelyezését, ami áltál biztonságosabbnak mondható a település. Ugyanakkor a rendőrök jelenléte is megnyugtató a lakosság számára.

Kéri a képviselő-testület tagjait, hogy szavazzanak a Mónosbél község közrend-közbiztonsági helyzetéről a beszámoló szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**36/2015. (VI.24.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja a Mónosbél község közrend-közbiztonsági helyzetéről szóló beszámolót.

Határidő: 2015.06.24.

Felelős: polgármester

1. Napirend

**Beszámoló a helyi polgárőrség működéséről**

Murányi Sándor polgárőrség vezetője

Megköszöni a bélapátfalvai rendőrőrs munkáját, és a jó együttműködést. Elmondja, hogy tavaly év végén 3 fővel bővült a tagok létszáma. Többségük aktív dolgozó, így munka mellett látják el a polgárőri feladatokat. Helyi rendezvényeken a csoport a szükséges biztosítási feladatokat is ellátja.

Varga Sándorné polgármester

Köszöni a polgárőrség lelkiismeretes munkáját. Elmondja, hogy a rendőrség munkáját is nagyon sok esetben megkönnyítik a közrend, közbiztonság terén. A községben lévő lakásfelújítások során sok esetben biztosítják a biztonságos közlekedést. A település lakosságának érdeke is, hogy segítsék a rendőrőrs és a polgárőrség munkáját is.

Kéri a képviselő-testület tagjait, hogy szavazzanak a Mónosbél község polgárőrségének munkájáról a beszámoló szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**37/2015. (VI.24.) sz. Képviselő-testületi határozat**

Mónosbél Község Önkormányzat Képviselő-testülete megtárgyalta és elfogadja a Mónosbél község polgárőrségének munkájáról szóló beszámolót.

Határidő: 2015.06.24.

Felelős: polgármester

III. napirend

**2015. évi lakossági ivóvíz és csatornaszolgáltatás ráfordítás csökkentésére benyújtandó támogatás**

Varga Sándorné polgármester

Tájékoztatja a képviselő-testület tagjait, hogy az ÉRV Zrt. a 2015. évi lakossági víz- és csatornaszolgáltatás támogatás igénylésére pályázatot kíván benyújtani, melyhez szükségesek az érintett önkormányzatok nyilatkozatai.

Kéri a képviselő-testület tagjait, hogy szavazzanak a 2015. évi lakossági ivóvíz és csatornaszolgáltatás ráfordítás csökkentésére benyújtandó támogatási kérelemről a tervezet szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**38/2015. (VI.24.) sz. Képviselő-testületi határozat**

Mónosbél Községi Önkormányzat képviselő-testülete döntött abban, hogy 2015. évre vonatkozóan a lakossági ivóvíz és csatornaszolgáltatás ráfordításainak csökkentésére támogatási kérelmet kíván benyújtani.

A képviselő-testület felhatalmazza a polgármestert a vonatkozó rendelet pályázathoz szükséges mellékleteinek, nyilatkozatainak aláírására.

Határidő: azonnal

Felelős: polgármester

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**39/2015. (VI.24.) sz. Képviselő-testületi határozat**

- Mónosbél Községi Önkormányzat Képviselő-testülete, mint a nem állami tulajdonú vízközművekből ellátott település önkormányzata részéről igazolja, hogy a pályázatban közölt fajlagos ráfordítási adatok a 2015. évi lakossági közműves ivóvízellátás szennyvízelvezetés és tisztítás szolgáltatás-támogatás igénylésének és elbírálásának részletes feltételeiről, valamint az egészséges ivóvízzel való ellátás ideiglenes módozatainak ellentételezéséről szóló pályázati kiírásban szereplő feltételeknek megfelelő tartalmúak.

- Egyúttal kötelezettséget vállalok arra, hogy a fajlagos ráfordításánál figyelembe vett, illetve a Tárcaközi Bizottság által elfogadott mértékű amortizációt, eszközhasználati jogcímen meghatározott összeget a vízközmű felújítására, pótlására, fejlesztési hitellel kapcsolatos adósságszolgálatra fordítja az önkormányzat.

- Nyilatkozza, hogy az államilag támogatott szennyvízközmű beruházással összefüggésben a szerződéses feltételek között nem szerepel, hogy a 2015. évre vonatkozóan a ráfordítások csökkentéséhez költségvetési (állami) támogatást nem vesz igénybe az önkormányzat.

- Nyilatkozza, hogy a szennyvízcsatorna-hálózattal ellátott területen az ingatlanok 60%-ának bekötése megvalósult.

- Nyilatkozza, hogy a támogatási igényt benyújtó település önkormányzatának adó-, járulék-, illeték, vagy vámtartozása nincs. Hozzájárul ahhoz, hogy a támogatás folyósítója e nyilatkozat valóságtartalmának igazolását kérje közvetlenül az adó- és vámhatóságtól.

- Nyilatkozza, hogy a településen a vízközművek a tulajdoni viszonyok tekintetében megfelelnek a vízközmű-szolgáltatásról szóló 2011. évi CCIX. törvény 6-9 §-ának, az üzemeltetésre vonatkozóan pedig a Magyarország helyi önkormányzatairól szóló 2011. évi CLXXXIX. törvényben foglalt előírásoknak.

Fenti nyilatkozatokat a 2015. évi lakossági víz- és csatornaszolgáltatás támogatás igénylésének benyújtására tesszük.

Határidő: 2015.06.26.

Felelős: polgármester

IV. napirend

**Helyi esélyegyenlőségi program áttekintése**

Varga Sándorné polgármester

Tájékoztatja a képviselő-testület tagjait, hogy a helyi esélyegyenlőségi programról szóló előterjesztést minden képviselő-testületi tag megkapta. A HEP áttekintése vagy felülvizsgálata kétévente kötelező, de felülvizsgálni vagy Intézkedési Tervét módosítani bármikor lehetséges.

Kéri a képviselő-testület tagjait, hogy szavazzanak a helyi esélyegyenlőségi program áttekintésére az előterjesztés szerint.

A döntéshozatalban résztvevők száma 5 fő.

Mónosbél Községi Önkormányzat Képviselő-testülete 5 igen szavazattal az alábbi határozatot fogadta el:

**40/2015. (VI.24.) sz. Képviselő-testületi határozat**

Mónosbél Község Önkormányzat Képviselő-testülete a Mónosbél Község Önkormányzat Helyi Esélyegyenlőségi Programját áttekintette és nem tartja szükségesnek a felülvizsgálatát, a 46/2013.(VII.10.) számú határozattal elfogadott Helyi Esélyegyenlőségi Programot hatályban tartja.

 Határidő: 2015. június 30.

 Felelős: polgármester

V. napirend

**Egyéb ügyek, indítványok**

Varga Sándorné polgármester

A szociális otthoni lakások beruházásának helyi vezetője tájékoztatott, hogy szeretnének egy 6 m x 2,5 méteres konténer irodaházat elhelyezni az építkezés idejére, a beruházás helyszínéhez közel, a Kossuth Lajos úton. Ezen a területen jelenleg is parkolnak gépjárművek, illetve a forgalmat is akadályozná.

Kéri a képviselő-testület tagjait, hogy mondják el véleményüket, javaslataikat.

Antal József alpolgármester

A vállalkozó vizsgálja meg, hogy a többi felújítandó épület közelében (Petőfi út, Dózsa György út) hol tudná elhelyezni a konténer irodaházat, ahol nem zavarja a forgalmat.

Varga Sándorné polgármester

Kéri a képviselő-testület tagjait, hogy szavazzanak a konténer irodaház elhelyezéséről a Kossuth Lajos úton.

Mónosbél Községi Önkormányzat Képviselő-testülete 5 nem szavazattal a konténer irodaház elhelyezését nem javasolja.

Kovács Zoltán képviselő-testületi tag

Többen megkeresték azzal a problémával, hogy a játszótér közelében nincs mosdó, és jó lenne biztosítani a gyermekek és a szülők részére a közelben egy nyilvános illemhelyet.

Varga Sándorné polgármester

Az illemhely kialakítása folyamatban van. A szabadidőközpontban felújításra került a mosdó, a vízbekötés megtörtént, még néhány apró munka elvégzése szükséges ahhoz, hogy az illemhelyet használni lehessen.

***Mónosbél Községi Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. tv. 46. §. 2. bekezdés a) pontja alapján a továbbiakban zárt ülést tart, mivel önkormányzati hatósági ügyet tárgyal.***

k.m.f

 Varga Sándorné Fehér Lászlóné

 polgármester címzetes főjegyző